# **О Т Ч Е Т**

# **за дейността на отдел „Държавен здравен контрол“в дирекция „Обществено здраве” през четвъртото тримесечие на 2018 г.**

Планираните за отчетния период задачи като цяло са изпълнени. Извършени са 1090 проверки (при план 986 проверки) в обекти с обществено предназначение, 92 проверки във връзка със стоки и дейности със значение за здравето (без проверките по спазване на забраната за тютюнопушене); издадени са 15 предписанияи 9 заповеди.

През четвъртото тримесечие са организирани и осъществени 1 планова тематична проверка в обекти за производство на козметични продукти за съответствието им с изискванията на чл. 8 „Добра производствена практика“ от Регламент (ЕО)№1223/2009 и 1 извънпланова провер относно спазване на чл. 16а, ал. 2 от Закона за защита от шума в околната среда и опазване акустичния комфорт на населението в област Велико Търново. Информациите с резултатите от 4-те тематичните проверки са изпратени в МЗ в указаните срокове.

Осъществен е мониторинг и контрол върху питейните води –приплан 13 саизследвани общо 23 броя проби води от централни водоизточници, от които всички са стандартни по микробиологични показатели, а 8 броя (34,7%) са нестандартни по химични показатели (нитрати и калций).

Не е осъществен контрол над ведомствената водоснабдителната система на „Домат”АД, Джулюница, поради нефункциониране на предприятието.

Изследвани са общо 5 проби води от минералните водоизточници в с. Овча могила (2), с. Вонеща вода (2) и гр. Свищов (1) по микробиологични показатели, от които: пробата от Свищов не отговаря на изискванията на Наредба №14 на МЗ за курортните ресурси, курортните местности и курортите по показател колиформи , а 2-те проби от Вонеща вода са нестандартни по показателите общ брой мезофилни аеробни микроорганизми при 220С и 370С и колиформи.

Осъществен е системен и взискателен контрол върху всички открити и закрити плувни басейни на територията на областта – извършени са 19 проверки, издадено е 1 предписание и 5 заповеди, с които временно е спряна експлоатацията на 2 обекта, поради установени лоши резултати по химични и микробиологични показатели. Изследвани са 24 броя проби води от плувните басейни, от които 18 са стандартни по анализираните показатели.

Графиците за собствен мониторинг на ВиК дружеството за четвъртото тримесечие на 2018 г., съгласно представените справки, се изпълняват в съответствие със съгласуваната от инспекцията мониторингова програма.

Изследваните 10 проби бутилирани води по микробиологични и химични показатели отговарят на изискванията на Наредбата за изискванията към бутилираните натурални минерални, изворни и трапезни води, предназначени за питейни нужди. Във връзка с контрола на бутилираните води е извършена 1 проверка в обект за производство на бутилирана трапезна вода и 10 проверки – в търговската мрежа на областта. В хода на систематичния здравен контрол върху бутилираните води в гръцки магазин „ELIA“, намиращ се в град Велико Търново, ул. „Филип Тотю“ №20, стопанисван от ЕТ „Лагуна – Людмила Христова“, град София, ул. „Борис Ярсов“ №20 беше установено наличие на бутилирани води, със страна на произход Гърция, с вносител „ЗХ ГРУП“ ООД, град София, ул. „Борис Ярсов“ №6, вх. А, ет. 4, ап. 81, без наличие на етикет на български език, обозначени само с надписа „натурална изворна вода“ и името на фирмата вносител. Издадена е заповед №КД-0-0З-25/10.12.2018 г. на директора на РЗИ – Велико Търново за спиране реализацията на горепосочения продукт.

 През отчетния период са извършени общо 76 проверки в обекти за търговия с лекарства, както следва: 4 проверки в складове за търговия на едро с лекарствени продукти, 59 – в аптеки и 13 – в дрогерии, при които не са установени нарушения. Издадено е 1 хигиенно заключение за получаване на разрешение за търговия на дребно с лекарствени продукти в аптека, на основание подадено за целта заявление. В РЗИ – Велико Търново не е постъпвало искане за издаване на удостоверение за регистрация на дрогерия и не са получавани от ИАЛ копия от разрешенията на аптеки, включващи извършване на търговия на дребно с хранителни добавки, диетични храни за специални медицински цели, храни за кърмачета и преходни храни, които следва да се препратят до Областна дирекция по безопасност на храните за вписване в регистъра по чл. 14, ал. 1 от Закона за храните.

 Във връзка с контрола върху козметичните продукти през отчетния период са извършени76 проверки в обекти за съхраняване и търговия с козметични продукти и 3 проверки в обекти за производство на козметични продукти.

Извършено е планираното пробонабиране на 9 броя козметични продукти (козметични продукти за гримиране на деца, в т.ч. и комплекти за игра и дезодоранти, и средства против изпотяване, произведени в България, пуснати на пазара от трети страни и с произход от държави-членки на ЕС и/или Европейското икономическо пространство), за микробиологични и химични лабораторни изпитвания, при които не са установени отклонения от действащите стандарти и нормативни изисквания.

За четвъртото тримесечие на 2018 г. в РЗИ-Велико Търново не е получена от Министерството на здравеопазването информация за постъпили нотификации, чрез контактната точка по Системата на Съюза за бърз обмен на информация (GRAS-RAPEX), съдържащи продукти, които представляват сериозен риск за човешкото здраве, открити на територията на Европейския съюз за сведение и ползване..

 През четвърто тримесечие на 2018 г. във връзка с контрола на химични вещества, смеси в т.ч. и биоциди са извършени общо 73 проверки.

Установени са несъответствия на 14 продукта по отношение: етикетиране – 9, специфичните изисквания по отношение на детергентите-4 и без информационен лист за безопасност - 7.

Дадени са указания за привеждането им в съответствие с изискванията на ЗЗВВХВС, подзаконовите нормативни документи и приложимите регламенти на ЕС.

От страна на икономическите оператори са предприети доброволни коригиращи действия, включително изтеглянето им от пазара за привеждане на продуктите в съответствие или за ограничаване на наличността им на пазара. за които е уведомено РЗИ – Велико Търново.

 Във връзка с участието на РЗИ- Велико Търново в „Шести координиран европейски проект (REF-6) на Форума за обмен на информация по въпросите на прилагане на REACH и CLP към Европейската агенция по химикали“ относно класификацията и етикетирането на смеси с цел проверка съответствието на пуснатите на пазара химични вещества и смеси, в т.ч. и биоциди и дадените указания с писма изх. №№16-00-11/27.02.2018 г. и №16-00-23/24.04.2018 г. от Министерството на здравеопазването през второто и третото тримесечие са извършени 7 проверки на 4 фирми на територията на Великотърновска област.

 Ролята на три от дружествата, съгласно чл. 2 на Регламент №1272/2008 са потребители надолу по веригата (формулатори), а едно е вносител на смеси. При извършените проверки са изискани етикети и информационни листове за безопасност (ИЛБ) на готовите химични смеси, обект на контрола и ИЛБ на веществата, които участват в състава им и са виновни за тяхната класификация като опасни.

 Предстои попълване на предоставените по електронен път въпросници и изпращането им на Министерството на здравеопазването.

 През отчетното тримесечие са анкетирани 13 жалби, от които 6 за нарушаване на забраната за тютюнопушене на закрити обществени места и 5 – по проблеми от компетентността на отдел ДЗК – 3 за наднормен шум и 2 за проблеми в обекти с обществено предназначение. 2 жалби са изпратени за решаване по компетентност от съответните инситуции.

Извършени са общо 499 проверки в обекти с обществено предназначение и обекти за хранене и развлечение по спазване на чл. 56 от ЗЗ, при които за установени нарушения са издадени 3 предписания.

На територията на област Велико Търново има регистрирани **15** служби по трудова медицина и **два** офиса на служби по трудова медицина регистрирани на територията на други области.

За четвъртото тримесечие на 2018 г. са извършени 15 проверки на служби по трудова медицина и 2 проверки в офиси.

През четвъртото тримесечие е извършена значителна по обем дейност по ЗТЕ. Осъществени са: 6 заседания на ЕС в РЗИ (разгледани общо 20 документации – 11 устройствени схеми, 8 инвестиционни проекта и 1 проект за СОЗ); участие в 14 общински ЕСУТ (разгледани 73 устройствени схеми и планове и 3 инвестиционни проекта); участие в 2 заседания на Областна дирекция „Земеделие” (разгледани 6 проектни документации). Подготвени са становища по отношение на степента на значимост на въздействие и риска за човешкото здраве на 4 документации в процедура по преценка необходимостта от ОВОС и на 1 по оценка на качеството на ДОВОС. Реализирано е 1 участие в заседание на Експертния екологичен съвет към РИОСВ. Служители от отдела взеха участие в 6 ДПК.

Изготвил:

Д-р Лора Бижева, началник на отдел ДЗК

14.12.2018 г.